text: گنگا پرہاری جن بعض سرگرمیوں میں باقاعدگی کے ساتھ شامل ہیں ان میں شرم دان ،گھاٹ کی صفائی، بیداری پروگرام ، شجر کاری مہم کے علاوہ مقامی انتظامیہ کے ساتھ اشتراک و تعاون شامل ہیں۔ گنگا پرہاری مشکل میں پھنسے آبی جنگلی جانوروں کو بچانے اور ان سے متعلق معلومات دینے میں کلیدی رول نبھا رہے ہیں۔ اسی طرح وہ غیر قانونی سرگرمیوں مثلاً غیر قانونی شکار کی روک تھام میں بھی اہم کردار ادا کر رہے ہیں۔